સબરીમાલા મંદિરમાં દરેક મહિલાઓને પ્રવેશની પરવાનગી આપ્યા બાદથી આજે મંદિરનાં દરવાજા ખુલવા જઇ રહ્યા છે. સુપ્રિમ કોર્ટનાં આદેશ બાદ પણ મંદિરની આસપાસમાં તણાવનો માહોલ સર્જાયો છે. હજુ પણ ઘણા લોક એવા છે જે મહિલાઓને મંદિરમાં પ્રવેશને લઇ નાખુશ દેખાઇ રહ્યા છે. જો કે મોટી સંખ્યામાં સ્વામી અયપ્પાનાં દર્શન માટે મહિલાઓ એકઠી થઇ રહી છે. મંદિરની બહાર તણાવનો માહોલ જોતા પોલીસ બંદોબસ્ત સગન કરવામાં આવ્યો છે. તમને જણાવી દઇએ કે, સુપ્રિમ કોર્ટે 10 થી 50 વર્ષની મહિલાઓને મંદિરમાં પ્રવેશ માટે રોકવાની વર્ષો જૂની પરંપરાને ખોટી બતાવી છે અને દરેક ઉમંરની મહિલાઓ માટે મંદિરનાં દરવાજા ખુલ્લા કરવાનો આદેશ આપી દીધો છે. સુપ્રિમ કોર્ટનાં નિર્ણય બાદથી જ ભક્તોએ વિરોધ પ્રદર્શન શરૂ કરી દીધો છે.